CELEX: 62018TN0374
Language: bg
Date: 2018-06-19 00:00:00
Title: Дело T-374/18: Иск, предявен на/Жалба, подадена на 19 юни 2018 г. — Labiri/ЕИСК

201807270042024672018/C 285/553742018TC28520180813BG01BGINFO_JUDICIAL20180619383922Дело T-374/18: Иск, предявен на/Жалба, подадена на 19 юни 2018 г. — Labiri/ЕИСК
 ---documentbreak--- C2852018BG3820120180619BG0055382392Иск, предявен на/Жалба, подадена на 19 юни 2018 г. — Labiri/ЕИСК
   (Дело T-374/18)2018/C 285/55Език на производството: френски
      Страни
   
   
      Жалбоподател: Vassiliki Labiri (Брюксел, Белгия) (представител: J.-N. Louis, avocat)
   
      Ответник: Европейски икономически и социален комитет
   
      Искания на жалбоподателя
   
   Жалбоподателят иска от Общия съд:
   
            —
         
         
            в рамките на процесуално-организационните действия да поиска от ответника да представи решението от 30 март 2016 година на Генералния секретар на ЕИСК, с което той е решил, че няма да бъде повдигнато каквото и да било обвинение срещу ръководителя на отдела на жалбоподателя,
         
      
            —
         
         
            да отмени решението от 3 март 2016 г. на генералния секретар на ЕИСК да не се повдига каквото и да било обвинение срещу началника на отдела на жалбоподателката и да не даде ход на нейната молба за съдействие — жалба от 14 декември 2007 г.,
         
      
            —
         
         
            да осъди ЕИСК да заплати съдебните разноски.
         
      
      Основания и основни доводи
   
   В подкрепа на жалбата си жалбоподателят излага три основания.
   
            1.
         
         
            Първото основание е изведено от нарушение на задължението за мотивиране, което произтича от член 25, втора алинея от Правилника на длъжностните лица на Европейския съюз (наричан по-нататък „Правилникът“) както и от нарушение на принципите на сътрудничество, произтичащи от Споразумението за административно сътрудничество между Европейския икономически и социален комитет (ЕИСК) и Комитета на регионите (КР) от 17 декември 2007 г.
         
      
            2.
         
         
            Второто основание е изведено от нарушение на член 24, алинея първа от Правилника и от член 41 от Хартата на основните права на Европейския съюз, който дава на всяко лице право на добра администрация. По-конкретно, обжалваното решение било прието в нарушение на надлежното право на жалбоподателката да бъде изслушана, както и на правото на защита.
         
      
            3.
         
         
            Третото основание е изведено от явна грешка в преценката, допусната от ЕИСК с приемането на решението му за прекратяване на преписката, което неправомерно се позовавало на постигнато споразумение по дело пред Съда на публичната служба, както и на заключенията на административното разследване, в рамките на което никога не е разглеждано по същество дали фактите, които са предмет на административната жалба на жалбоподателката, обективно могат да съставляват психически тормоз.